BILAG

ENHEDSDOKUMENT

»El Vicario«

PDO-ES-N1634

Dato for indgivelse af ansøgningen: 16.4.2012

1. Betegnelse(r), der skal registreres

El Vicario

2. Type geografisk betegnelse

BOB – beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

Hvidvin, som er delvist gæret på fad, hvidvin fremstillet af sorte druer og rosévin

Hvidvinene har en citrongul til gylden farve med et gyldent strejf eller en lysegul til svagt rosa farve, når de er fremstillet af sorte druer. Rosévinene har en intens og levende hindbærfarve med et let violet strejf. De er alle meget skinnende og glycerinagtige.

På duftsiden finder man aromaer af tropiske frugter og sommerfrugter med balsamiske noter af eukalyptus og en antydning af anis for rosévinenes vedkommende.

På smagssiden er der tale om en vin, som er fyldig og frisk. Hvidvinene er kendetegnet ved deres mælkearoma og grapefrugtagtige citrusaroma, mens de vine, der er fremstillet af sorte druer, byder på aromaer af frisk græs med enkelte saltnoter. Rosévinene har en vis fyldighed, har en smag, der holder længe i munden, og en lækker, frugtagtig karakter.

Generelle analytiske karakteristika

Maksimalt alkoholindhold (i % vol.) (*1) Faktisk minimumsalkoholindhold (i % vol.) 11,5 Totalt minimumssyreindhold 4,5 g/l udtrykt i vinsyre Maksimalt indhold af flygtig syre (i milliækvivalenter pr. liter) 16 Maksimalt indhold af svovldioxid (i milligram pr. liter): 150

Halvsød hvidvin

Citrongul til gylden farve, klar, skinnende og tyk.

Vinen byder på tropiske aromaer, som piftes op af et strejf af frisk mynte.

På smagssiden har den en frugtagtig smag, der er kendetegnet ved en frisk syrlighed og en fin sødme, der minder om frugt i sukkerlage og tropiske frugter.

Generelle analytiske karakteristika

Maksimalt alkoholindhold (i % vol.) (*2) Faktisk minimumsalkoholindhold (i % vol.) 9 Totalt minimumssyreindhold 4,5 g/l udtrykt i vinsyre Maksimalt indhold af flygtig syre (i milliækvivalenter pr. liter) 16,7 Maksimalt indhold af svovldioxid (i milligram pr. liter): 200

Rødvine fremstillet af en blanding af oprindelige og udenlandske sorter

Udseende: kirsebærrød farve med et middelstort til stort lag. Skinnende. Kan indeholde en lille rest af vinsyresalte eller polymeriserede polyfenoler.

Duft: Frugtduften er tydelig, og efter iltning kommer de balsamiske aromaer frem.

Smag: Vinen er frugtagtig, frisk og har balsamiske noter og behagelige tanniner. En meget integreret trænote, som giver en let røget eftersmag.

Rødvine fremstillet af en blanding af oprindelige sorter

Udseende: meget intens kirsebærrød farve, meget glycerinagtig, ren og skinnende. Kan indeholde en lille rest af vinsyresalte eller polyfenoler.

Duft: aromaer af røde bær. Udtalte balsamiske noter og en duft af visne blade. Et strejf af mælk og noter af lagring på fad, som dog ikke undertrykker de frugtagtige aromaer. Frisk og kompleks.

Smag: tilstedeværelse af modne tanniner. En kompleks vin med frugtnoter, mineralske noter og mælkenoter. Et afbalanceret forhold mellem alkohol og syre. Lang frugtagtig eftersmag i munden.

Generelle analytiske karakteristika

Maksimalt alkoholindhold (i % vol.) (*3) Faktisk minimumsalkoholindhold (i % vol.) 12,5 Totalt minimumssyreindhold 4,5 g/l udtrykt i vinsyre Maksimalt indhold af flygtig syre (i milliækvivalenter pr. liter) 16,7 Maksimalt indhold af svovldioxid (i milligram pr. liter): 150

Sød rødvin

Udseende: intens rød kirsebærfarve. Duft: friske og balsamiske vine med lækre noter af kompot og frugt i likør. Smag: behagelig i munden og med en sødme, der leder tankerne hen på figner, abrikoser og syltetøj.

Generelle analytiske karakteristika

Maksimalt alkoholindhold (i % vol.) (*4) Faktisk minimumsalkoholindhold (i % vol.) 11,5 Totalt minimumssyreindhold 4,5 g/l udtrykt i vinsyre Maksimalt indhold af flygtig syre (i milliækvivalenter pr. liter) 16,7 Maksimalt indhold af svovldioxid (i milligram pr. liter): 200 (*5)

5. Vinfremstillingspraksis

a) Væsentlige ønologiske fremgangsmåder

Specifik ønologisk fremgangsmåde

Det maksimale udbytte efter presning (ved et maksimalt tryk på 2 bar) er 70 liter pr. 100 kg druer.

Hvad angår hvidvin, som er gæret på fad, gærer mindst 15 % af den opnåede most i 4-8 måneder på vinbærme i egetræsfade, som er højst to år gamle og har en kapacitet på 225-500 liter. Den resterende most, som anvendes til fremstilling af hvidvin gæret på fad, og den most, der anvendes til fremstilling af hvidvin af sorte druer og til halvsød hvidvin, gærer i rustfri ståltanke ved en temperatur på mellem 11 °C og 20 °C.

Hvad rødvinene angår, finder gæringen sted ved en temperatur på mellem 14 °C og 32 °C.

Macerationens varighed for alle rødvine er mellem 5 og 22 dage. Herefter lagres vinen i egetræsfade med en kapacitet på 225-300 liter.

b) Maksimumudbytte

Chardonnay, Sauvignon blanc og Merlot

9 000 kg druer pr. hektar

Chardonnay, Sauvignon blanc og Merlot

63 hektoliter pr. hektar

Tempranillo (til rødvin), Syrah og Garnacha Tinta

12 000 kg druer pr. hektar

Tempranillo (til rødvin), Syrah og Garnacha Tinta

84 hektoliter pr. hektar

Tempranillo (til hvidvin fremstillet af sorte druer)

15 000 kg druer pr. hektar

Tempranillo (til hvidvin fremstillet af sorte druer)

105 hektoliter pr. hektar

Cabernet Sauvignon

10 000 kg druer pr. hektar

Cabernet Sauvignon

70 hektoliter pr. hektar

Graciano og Petit Verdot

13 500 kg druer pr. hektar

Graciano og Petit Verdot

94,5 hektoliter pr. hektar

6. Afgrænset geografisk område

Det afgrænsede geografiske områder omfatter 86 parceller i 9 polygoner i kommunen Ciudad Real.

PROVINS KOMMUNE POLYGON PARCEL CIUDAD REAL CIUDAD REAL 202 47 CIUDAD REAL CIUDAD REAL 7 7 CIUDAD REAL CIUDAD REAL 7 3 CIUDAD REAL CIUDAD REAL 7 1 CIUDAD REAL CIUDAD REAL 7 6 CIUDAD REAL CIUDAD REAL 6 6 CIUDAD REAL CIUDAD REAL 7 8 CIUDAD REAL CIUDAD REAL 202 60261 CIUDAD REAL CIUDAD REAL 202 60260 CIUDAD REAL CIUDAD REAL 202 61348 CIUDAD REAL CIUDAD REAL 201 58677 CIUDAD REAL CIUDAD REAL 201 29 CIUDAD REAL CIUDAD REAL 202 51 CIUDAD REAL CIUDAD REAL 201 58644 CIUDAD REAL CIUDAD REAL 201 16 CIUDAD REAL CIUDAD REAL 201 14 CIUDAD REAL CIUDAD REAL 201 13 CIUDAD REAL CIUDAD REAL 201 18 CIUDAD REAL CIUDAD REAL 201 14 CIUDAD REAL CIUDAD REAL 203 160 CIUDAD REAL CIUDAD REAL 8 5 CIUDAD REAL CIUDAD REAL 203 157 CIUDAD REAL CIUDAD REAL 203 158 CIUDAD REAL CIUDAD REAL 203 159 CIUDAD REAL CIUDAD REAL 203 163 CIUDAD REAL CIUDAD REAL 7 5 CIUDAD REAL CIUDAD REAL 8 4 CIUDAD REAL CIUDAD REAL 203 162 CIUDAD REAL CIUDAD REAL 203 164 CIUDAD REAL CIUDAD REAL 201 14 CIUDAD REAL CIUDAD REAL 6 5 CIUDAD REAL CIUDAD REAL 202 49 CIUDAD REAL CIUDAD REAL 202 60 CIUDAD REAL CIUDAD REAL 202 48 CIUDAD REAL CIUDAD REAL 203 161 CIUDAD REAL CIUDAD REAL 6 3 CIUDAD REAL CIUDAD REAL 7 2 CIUDAD REAL CIUDAD REAL 201 27 CIUDAD REAL CIUDAD REAL 201 3 CIUDAD REAL CIUDAD REAL 89 5 CIUDAD REAL CIUDAD REAL 206 411 CIUDAD REAL CIUDAD REAL 206 409 CIUDAD REAL CIUDAD REAL 201 1 CIUDAD REAL CIUDAD REAL 201 40 CIUDAD REAL CIUDAD REAL 201 8 CIUDAD REAL CIUDAD REAL 201 5 CIUDAD REAL CIUDAD REAL 201 39 CIUDAD REAL CIUDAD REAL 201 44 CIUDAD REAL CIUDAD REAL 201 46 CIUDAD REAL CIUDAD REAL 205 61348 CIUDAD REAL CIUDAD REAL 201 42 CIUDAD REAL CIUDAD REAL 201 43 CIUDAD REAL CIUDAD REAL 201 41 CIUDAD REAL CIUDAD REAL 201 2 CIUDAD REAL CIUDAD REAL 201 34 CIUDAD REAL CIUDAD REAL 206 640 CIUDAD REAL CIUDAD REAL 206 412 CIUDAD REAL CIUDAD REAL 206 407 CIUDAD REAL CIUDAD REAL 201 28 CIUDAD REAL CIUDAD REAL 201 30 CIUDAD REAL CIUDAD REAL 206 467 CIUDAD REAL CIUDAD REAL 201 31 CIUDAD REAL CIUDAD REAL 206 408 CIUDAD REAL CIUDAD REAL 201 20 CIUDAD REAL CIUDAD REAL 202 55399 CIUDAD REAL CIUDAD REAL 201 61348 CIUDAD REAL CIUDAD REAL 201 19 CIUDAD REAL CIUDAD REAL 201 10 CIUDAD REAL CIUDAD REAL 201 474 CIUDAD REAL CIUDAD REAL 201 11 CIUDAD REAL CIUDAD REAL 201 9 CIUDAD REAL CIUDAD REAL 201 473 CIUDAD REAL CIUDAD REAL 201 37 CIUDAD REAL CIUDAD REAL 201 38 CIUDAD REAL CIUDAD REAL 201 7 CIUDAD REAL CIUDAD REAL 201 33 CIUDAD REAL CIUDAD REAL 201 32 CIUDAD REAL CIUDAD REAL 201 35 CIUDAD REAL CIUDAD REAL 201 45 CIUDAD REAL CIUDAD REAL 201 36 CIUDAD REAL CIUDAD REAL 206 410 CIUDAD REAL CIUDAD REAL 206 406 CIUDAD REAL CIUDAD REAL 206 396 CIUDAD REAL CIUDAD REAL 206 397 CIUDAD REAL CIUDAD REAL 206 398 CIUDAD REAL CIUDAD REAL 206 399

Det geografiske områdes areal udgør 1 252 hektar.

7. Primære druesorter

SAUVIGNON BLANC

CHARDONNAY

TEMPRANILLO – CENCIBEL

MERLOT

8. Tilknytning til det geografiske område

MILJØ (NATURBETINGEDE OG MENNESKELIGE FAKTORER)

»El Vicario« er navnet på et sted, som ligger langs med floden Guadiana, og som henviser til El Vicario-dæmningen.

Det drejer sig om et område, som strækker sig ca. 2 km ud fra flodbredden og er 7 km langt, og hvis naturlige grænser er områderne »Casas del Batan« og »Cabeza del Fraile« mod øst og områderne »Cerro de Sancho Rey« og »El Sedano« mod vest. Hele det geografiske område ligger i kommunen Ciudad Real.

Hele det afgrænsede område har en orografi med bløde bakker, der generelt bliver lavere nedad mod floden. Jorden er kalkholdig med en let tekstur, og den er veldrænet og moderat frugtbar.

Flodens og dæmningens nærhed giver dette miljø, hvor der er lavskov med egetræer og maki, et mildere mesoklima, som begrænser forekomsten af ekstreme vejrforhold.

Den kalkholdige jord er ikke særligt dyb og har en let tekstur. Den har et højt indhold af kalk, som i gennemsnit overstiger 15 mEq/100 g (> 3 000 ppm), dvs. det er betydeligt højere end i andre vindyrkningsjorder i Castilla-La Mancha, hvor gennemsnittet ligger på mellem 8 og 10 mEq/100 g (1 600-2 000 ppm). Kalkindholdet er af særlig vigtighed, eftersom kalkholdig jord er særdeles velegnet til dyrkning af vinstokke.

MENNESKELIGE FAKTORER:

Det, som først og fremmest adskiller fremstillingsmetoden for »El Vicario«-vine fra fremstillingsmetoden i det tilgrænsende område for den beskyttede oprindelsesbetegnelse La Mancha, er de ønologiske fremgangsmåder, eftersom man fremstiller hvidvine af sorte druer og hvidvine, som er delvist gæret på fad, med Garnacha Tinta eller Tempranillo uden maceration (hvidvin af sorte druer).

Med hensyn til kendetegnene for lagrede rødvine er der desuden følgende forskelle:

La Mancha (BOB) El Vicario Forskelle ≥ 11,5 % vol. ≥ 12,5 % vol. Højere alkoholindhold ≤ 10 meq/l ≤ 16,7 meq/l Højere syreindhold 6 genstande — De lagrede rødvine har en mindre intens farve.

BESKRIVELSE AF VINEN

Den fine karakter og meget raffinerede fornemmelse af maki samt balancen mellem tanniner og syre kombineret med et moderat alkoholindhold er nogle af rødvinenes vigtigste kendetegn.

Foruden de tydelige aromatiske kendetegn værdsættes rosévinen på grund af den balance, som giver den blødhed i munden og en meget behagelig friskhed.

I hvidvinene finder man – ud over de særlige aromatiske egenskaber – ligeledes fornemmelsen af lavskov, balance, friskhed og fylde i munden.

TILKNYTNING

Ved at begrænse forekomsten af ekstreme vejrforhold gør det mildere mesoklima de modne druer sødere og er med til at definere de fine aromaers profil og lade fornemmelsen af lavskov komme til udtryk i vinen.

Kalk spiller en central rolle for drueskindets kvalitet og for dannelsen af polyfenoler og aromastoffer. Denne sammensætning af jorden fremmer balancen mellem elementerne og giver vinene et særligt udtryk: Deres relativt høje pH-værdi bidrager til deres friskhed takket være tanninernes finhed og enestående kvalitet. Indholdet af fenoler giver vigtige strukturelle egenskaber, og den fremragende modning af tanninerne i skindet kombineret med druekernernes imponerende modenhed er ikke alene med til at give disse vine en behagelig fornemmelse i munden, men også en friskhedsfornemmelse.

Hvad alle vinene angår, bør man understrege deres finhed og lette kompleksitet i samspil med balancen mellem tanniner og syre, som er de vigtigste karakteristika for bløde og strukturerede vine, og som fremmes af en harmonisk modning på den kalkholdige jord til gavn for skindet på de druer, der vokser på »El Vicario«-vinmarkerne.

Selv om det afgrænsede område er omgivet af området for den beskyttede oprindelsesbetegnelse La Mancha, har det nogle helt andre karakteristika end det tilgrænsende område, som det adskiller sig fra på grund af nedenstående faktorer.

Området er afgrænset under hensyntagen til forholdene i området (kalkholdig jord med et højt indhold af kalk og påvirkning fra floden) og eksistensen af en enkelt vinkælder, som tilhører ansøgeren, og hvor der fremstilles vin i det afgrænsede område.

Det skal understreges, at det afgrænsede område strækker sig over 1 252 hektar, som tilhører forskellige ejere, selv om hele det eksisterende vindyrkningsareal og den eneste vinkælder i det pågældende område tilhørte ansøgeren på tidspunktet for ansøgningens indgivelse.

Hvis andre producenter skulle etablere sig i det afgrænsede geografiske område i fremtiden, har de i øvrigt mulighed for at anvende den registrerede betegnelse, såfremt betingelserne i varespecifikationen er overholdt. Dette er fuldt ud muligt, da det afgrænsede område strækker sig over 1 252 hektar, og et større antal vinkældre derfor sagtens kunne etablere sig i området.

9. Andre vigtige betingelser

—

Henvisning til offentliggørelsen af varespecifikationen

http://pagina.jccm.es/agricul/paginas/comercial-industrial/consejos_new/pliegos/PLIEGO_PAGO_DEL_VICARIO_20180718.pdf

(*1) Det maksimale alkoholindhold vil være det, der bliver fastlagt i EU-lovgivningen.

(*2) Det maksimale alkoholindhold vil være det, der bliver fastlagt i EU-lovgivningen.

(*3) Det maksimale alkoholindhold vil være det, der bliver fastlagt i EU-lovgivningen.

(*4) Det maksimale alkoholindhold vil være det, der bliver fastlagt i EU-lovgivningen.

(*5) Sukkerindholdet (udtrykt som summen af glukose og fruktose) er mindst 45 g/l.